Document ID: 32000R2858

Kommissionens forordning (EF) nr. 2858/2000
af 27. december 2000
om ændring af forordning (EF) nr. 2125/95 om åbning og forvaltning af toldkontingenter for svampekonserves
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2290/2000(1), (EF) nr. 2435/2000(2) og (EF) nr. 2851/2000(3) om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalen med henholdsvis Bulgarien, Rumænien og Polen, særlig artikel 1, stk. 3, og
ud fra følgende betragtninger:
(1) Ved Kommissionens forordning (EF) nr. 2125/95(4), senest ændret ved forordning (EF) nr. 2493/98(5), er der fastsat bestemmelser om forvaltningen af de kontingenter for svampekonserves, der er fastsat for Polen, Rumænien og Bulgarien i henholdsvis bilag II, V og VI til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi(6), senest ændret ved forordning (EF) nr. 2435/98(7).
(2) Forordning (EF) nr. 3066/95 blev ophævet ved forordning (EF) nr. 2851/2000 og erstattet med forordning (EF) nr. 2290/2000, (EF) nr. 2435/2000 og (EF) nr. 2851/2000 for henholdsvis Bulgarien, Rumænien og Polen. Toldindrømmelserne for svampekonserves er uændret overført til forordning (EF) nr. 2290/2000 og (EF) nr. 2435/2000 for produkter med oprindelse i henholdsvis Bulgarien og Rumænien og ydes uden mængdebegrænsning for produkter med oprindelse i Polen i henhold til forordning (EF) nr. 2851/2000. Forordning (EF) nr. 2125/95 bør derfor ændres og tilpasses de nye bestemmelser, så enhver henvisning til Polen fjernes med undtagelse af henvisningen i artikel 5, som vedrører licensansøgninger fra traditionelle importører.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 2125/95 foretages følgende ændringer:
1) Artikel 1 affattes således:
"Artikel 1
1. Der åbnes toldkontingenter for Agaricus-svampekonserves henhørende under KN-kode 0711 90 40, 2003 10 20 og 2003 10 30, jf. bilag I, på de i denne forordning fastsatte betingelser.
2. Den gældende værditoldsats er på 12 % for produkter henhørende under KN-kode 0711 90 40 (løbenummer 09.4062) og på 23 % for produkter henhørende under KN-kode 2003 10 20 og 2003 10 30 (løbenummer 09.4063). For nævnte produkter med oprindelse i Bulgarien (løbenummer 09.4725) og Rumænien (løbenummer 09.4726) er toldsatsen dog på 8,4 %."
2) I artikel 2, stk. 2, og artikel 4, stk. 1 og 5, udgår "Polen".
3) I artikel 10, stk. 3, udgår "Polen".
4) Bilag I affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. december 2000.

Labels: 3
15
17
6